Terasele din Timișoara, pline în prima zi după relaxarea restricțiilor.
De astăzi, magazinele și terasele din Timișoara rămân deschise până la ora 21:00. În ultimele 24 de ore au fost confirmate 41 de cazuri noi, iar rata a ajuns la 4,88. Restricțiile de circulație: Luni-Joi după 22:00, iar Vineri-Duminică, după 20:00.
Și timișorenii se bucură precum londonezii. De astăzi, au parte de câteva relaxări ale restricțiilor. Una e programul prelungit al teraselor.În Timișoara toate terasele sunt pline și asta în condițiile în care, fără aceste relaxări, la ora asta totul ar fi fost închis.Timișorenii au așteptat mult acest moment. Pe 8 martie orașul a intrat în carantină, iar până atunci a fost frig, așa că oamenii nu au putut sta la terasă.Dacă numărul infectărilor păstrează trendul descendent și dacă incidența scade sub 4 cazuri la mia de locuitori, timișorenii vor avea parte de și mai multă libertate.Vor putea circula liber până la ora 22:00, inclusiv în weekend, iar magazinele și terasele vor rămâne deschise până la 21:00, în fiecare zi a săptămânii. Și tot în aceste condiții, se vor deschide și sălile de sport.